Der er nu lysere udsigter for Arne Christensen, som ejer en tidligere minkfarm på Vrenstedvej ved Løkken. Arne Christensen fik for godt en måned siden afslag på at opføre ny beboelse - et halvanden etagers træhus - på grunden, som ligger i landsone. Han protesterede over for politikerne, og nu har Hjørring Byråds plan- og miljøudvalg ændret forvaltningens afvisning til en anbefaling. Efter besigtigelse føler et enigt udvalg, at et nybyggeri vil forskønne området, hvor der i forvejen er ridecenter og golfbane.

Referat:
Nu går Hjørring Kommune alligevel ind for, at der bygges nyt hus på en gammel minkfarm ved Løkken